**Creştinismul**

**Sfântul Andrei – apostolul românilor**

Se spune că **Sfântul Andrei**, **un apostol a lui Iisus** **a propovăduit creştinismul pe teritoriul Dobrogei.**

După cucerirea Daciei, creştinismul a fost răspândit de **colonişti, militari, negustori**. Creştinarea a fost îngreunată de unii împăraţi romani , precum **Diocleţian**. În jurul anului 300 sunt atestaţi numeroşi **martiri** ( martir = creştin omorât pentru credinţa sa ). S-au descoperit rămăşiţe de martiri la Niculiţel şi Murighiol.

**Creştinismul s-a răspândit în Dacia pe cale naturală**, prin **misionarii** care predicau oamenilor. **Misionarul** este persoana care răspândeşte religia creştină.

Creştinismul a fost recunoscut ca religie oficială a Imperiului Roman pe timpul lui **Constantin cel Mare**. El s-a răspândit rapid de **la începutul secolului al IV-lea**. Se menţionează în izvoarele istorice scrise nume de **episcopi** (Teotim al Tomisului ), **preoţi,** **diaconi** care alcătuiau o **ierarhie bisericească**. S-au găsit şi obiecte care atestă creştinismul pe teritoriul ţării noastre cum este **Donariul de la Biertan (judeţul Sibiu )** – care are inscripţia Ego, Zenovius votum posui „Eu Zenovius am pus acest dar”. **Donariul** este un obiect donat simbolic bisericii ca ofrandă.

O personalitate a creştinismului de la început a fost **Dionisie Exiguul (Dionisie cel Smerit )**. El s-a născut în Dobrogea şi a **introdus calendarul creştin**. Calendarul creştin începe numerotarea anilor de la naşterea lui Iisus.



Principalii termeni creştini sunt în limba română de origine latină :

* **Dumnezeu din Domine Deus**
* **Cruce din Crux**
* **Crăciun din Creatio**
* **Biserică din Basilica**
* **Creştin din Christianus**
* **A boteza din Baptisare etc**

Poporul român în formare a fost creştinat în **primele secole de existenţă a creştinismului.**